text: Video-afhøring skal klarlægge hvad to drenge har været udsat for
  04 marts 2016 kl. 13.56
  Videoafhøringer af to drenge på 12 og 13 år skal hjælpe politiet i Haderslev med at skabe overblik over, om en voksen beboer på et asylcenter i byen har gjort seksuelle tilnærmelser over for de to drenge.
  - Vi har fået identificeret de to drenge, der er brødre, som har været i kontakt med manden, og på grund af deres unge alder optager vi i næste uge afhøringerne på video og med tolk i tilfælde af, at optagelserne på et senere tidspunkt skal bruges i retten. Vi ikke ved, om der overhovedet er foregået noget strafbart. Under alle omstændigheder er der ikke tale om et fysisk overgreb - mistanken går alene på, at han har talt med børnene, siger Preben Westh, leder af lokalpolitiet i Haderslev til TV SYD.
  Afhøringerne kommer på baggrund af, at beboere på et asylcenter på Vilstrupvej i  Haderslev torsdag aften gik til politiet og anmeldte, at en mand på centret skule have forsøgt at krænke et eller flere børn.
  De to drenge bor også centret på Vilstrupvej i Haderslev, der rummer tre forskellige afdelinger.
  Manden er nu flyttet til et andet flygtningecenter, mens sagen klarlægges.
  